ACTA DE LA SESSIÓ ORDINÀRIA

CELEBRADA PEL PLE DE L'AJUNTAMENT

EL DIA 24 DE FEBRER DE 2022

Membres assistents:

Maria Ramon Salas

Miguel Fernàndez de Heredia Cañellas

Maria Sureda Matamalas

Josep Pol i Font

Maria Antònia Castell Polo

Carlos Quesada Casas

Antonio Bordoy Fernández

Joan Ferra Terrassa

Maria Romero Matas

Marta Neus Lopez Cortes

Membres que excusen la seva assistència

Bárbara Calvo Alomar

Antoni Asensio Campoy

Juan José Garrofe Marimón

 A la Vila d'Esporles, Comunitat Autònoma de les Illes Balears, essent les denou hores i trenta minuts de dia 24 de febrer de 2022, es reuneix de forma presencial en primera convocatòria, a la sala de Plens de l’Ajuntament, el Ple de la Corporació sota la presidència de la Sra. batllessa, Maria Ramon Salas, i amb l’assistència dels senyors regidors que es relacionen a l’encapçalament, amb l’objecte de celebrar sessió ordinària i en ella tractar els assumptes inclosos a l’ordre del dia, el qual fou degudament notificat. Assisteix com a secretària la Sra. Francisca Maimó Molina

**1.- ACTA ANTERIOR.-** La Sra. presidenta pregunta si qualque membre de la Corporació ha de fer qualque observació a l’acta de la sessió ordinària de dia 25 de novembre de 2021.

 No es presenta cap observació, i sotmesa a votació es aprovada per unanimitat.

**2.- EXPEDIENT 141/2022. APROVACIÓ PLA DE GESTIÓ, CONTROL DE RISC I PROTECCIÓ DE L’ARBRAT D’ESPORLES.-** La batlessa, Sra. Maria Ramon Salas, dóna lectura a la següent:

**PROPOSTA DE BATLIA**

L’objectiu de la redacció del PLA DE GESTIÓ, CONTROL DEL RISC I PROTECCIÓ DE L’ARBRAT D’ESPORLES és el d’avaluar l’estat actual de l’arbrat, analitzant l’estat fisiològic, estructural i mecànic per tal de definir les mesures d’actuació idònies, ja sigui per la conservació o substitució dels exemplars que conformen l’arbreda:

* Avaluar l’estat fisiològic de l’arbrat.
* Avaluar el risc de caiguda o fractura de branques i/o arbres.
* Descriure les actuacions a dur a terme per millorar l’estat fisiològic i per reduir el risc de possibles accidents produïts pels arbres, mantenint sempre que sigui possible el seu valor patrimonial.
* Definir criteris de gestió de les alineacions d’acord amb l’estat de l’arbrat, les seves expectatives de vida i el valor patrimonial i paisatgístic.

L’Ajuntament d’Esporles ha redactat amb col·laboració de Grupo Eulen el Pla de gestió, control de risc i protecció de l’arbrat d’Esporles.

Per tot això,

**PROPÒS**

1.- Aprovar el Pla de gestió, control de risc i protecció de l’arbrat d’Esporles.

Sotmesa a votació la proposta fou aprovada per unanimitat dels assistents.

**3.- EXPEDIENT 155/2022. APROVAR MODIFICAR LES FITXES NÚM. 4, 21, 23 I 24 DE LA RLT.-** La batlessa, Sra. Maria Ramon Salas, dóna lectura a la següent:

**PROPOSTA DE BATLIA**

Atesa la Relació de Llocs de Treball de l’Ajuntament d’Esporles aprovada per Ple de data 22 de febrer de 2018 i publicada al BOIB núm. 22 de data 15 de març de 2018.

Atesa la llei 3/2007, amb la nova redacció de la llei 4/2016, de 6 d’abril, de mesures de capacitació lingüística per a la recuperació de l’ús del català en l’àmbit de la funció pública que regula a la seva disposició transitòria primera els requisits de coneixement de llengua catalana del personal funcionari i laboral.

Vist el conveni col·lectiu del personal laboral de la Comunitat autònoma de les Illes Balears que regula en el seu article 16 els nivells de classificació

Atès l’article 4 del Decret 11/2017, de 24 de març, d’exigència del coneixement de la llengua catalana en els procediments selectius d’accés a la funció pública i per ocupar llocs de treball de l’administració de la Comunitat Autònoma de les Illes Balears el qual regula els Requisits del personal laboral.

Atès que la modificació va venir promoguda pels representants sindicals de l’Ajuntament d’Esporles i que des de batlia es va acceptar ates que d’aquesta manera s’amplien les possibilitats d’accés a l’administració pública de les persones amb menys nivell de formació.

Realitzada la tramitació legalment establerta, es proposa al Ple de la Corporació l'adopció del següent

**ACORD**

**PRIMER.** Aprovar la modificació de la Relació de Llocs de treball d'aquest Ajuntament i en concret les fitxes núm. 4, 21, 23 i 24 reduint el nivell de català exigible als llocs de treball corresponents passant de nivell B1 a A2.

**SEGON.** Publicar íntegrament la citada relació en el Butlletí Oficial de les Illes Balears i a la seu electrònica de l'Ajuntament.

**TERCER.** Remetre una còpia d'aquesta a l'Administració de l'Estat i a l'òrgan competent de la Comunitat Autònoma.

Sotmesa a votació la proposta fou aprovada per unanimitat dels assistents.

**4.- EXPEDIENT 154/2022. MOCIO RELATIVA AL SUPORT A L’APROVACIÓ DE LA MODIFICACIÓ NÚM 3 DEL PLA TERRITORIAL INSULAR DE MALLORCA.-** La batlessa, Sra. Maria Ramon Salas, dóna lectura a la següent:

**Moció relativa al suport a l'aprovació de la modificació número 3 del Pla territorial insular de Mallorca**

El Pla territorial insular de Mallorca (en endavant, PTI) es va aprovar l'any 2004, ara fa 17 anys. Des de llavors s'han aprovat dues modificacions puntuals als anys 2010 i 2011, ambdues positives i de molta importància. Així, cal recordar que, a grans trets, la modificació de 2010 va ser aquella que va protegir 'Es Guix' mitjançant la seva desclassificació i, a la segona, de 2011, es van desclassificar les ART mes especulatives i es van introduir criteris d'integració paisatgística reconvertint certes ART en Àrees d’intervenció paisatgística.

L'actual modificació del PTI, la número 3, tanca un cicle en el que s’ha anat reconduint el desenvolupisme urbanístic descontrolat i inicia el camí de l’aposta clara i decidida per protegir el nostre territori, defensar el medi ambient i el paisatge i lluitar contra el canvi climàtic. A partir d’ara, quan parlem del creixement urbanístic dels municipis no parlarem d’on poden créixer els municipis, evitant d'aquesta manera maniobres especulatives, i xerrarem del com han de créixer. I ho hauran de fer seguint criteris de paisatge i de canvi climàtic.

A més, aquesta modificació del PTI s’ha adaptat a la normativa sobrevinguda, sobretot a tres normes de caràcter autonòmic: La llei 4/2008 de mesures urgents per a un desenvolupament urbà sostenible, la llei 12/2017 d'urbanisme de les Illes Balears (LUIB) i el Decret llei 9/2020 de mesures urgents de protecció del territori de les Illes Balears. Aquesta darrera norma, que atorgava al Consell de Mallorca la possibilitat d’acabar amb la situació de certs falsos urbans abans de dia 31 de desembre de 2021, ha permès que, després d'un treball d'estudi acurat del departament de Territori, donar solució a totes les Unitats d’Actuació afectades pel Decret, de les quals el PTI desclassifica 13 unitats d'actuació de 8 municipis de l'Illa que sumen un total de 19'8 ha. Així mateix, queden sense alteració 13 unitats d'actuació de 5 municipis amb una superfície de 22'29 ha.

A més d'allò expressat als paràgrafs anteriors, les principals fites d'aquesta modificació en matèria de protecció del territori i el paisatge, preservació del medi ambient i lluita contra el canvi climàtic són les següents:

- Conversió de 700 hectàrees de sòl urbà o pel desenvolupament urbà que passa a ser sòl rústic.

- Reducció important de les possibilitats de créixer en sòl urbà, reduint el percentatge de dit creixement possible del 5'45% al 3'22%.

- Reconeixement dels instruments que despleguen el conveni europeu del paisatge com a instruments propis del Pla Territorial.

~~-~~ Manament als planejaments urbanístics de preveure instruments efectius de lluita contra el canvi climàtic.

En definitiva, entenem que la modificació 3 del PTI és una aposta valenta en l’ordenació territorial de la nostra Illa, i que dota a l’urbanisme d’aquesta illa d’una major seguretat jurídica, redueix les possibilitats d’especulació i clarifica, actualitza i millora la protecció del territori.

Per tot això, el Grup Municipal Socialista a l’Ajuntament d'Esporles presenta la següent moció:

1. L’Ajuntament d'Esporles manifesta el seu suport a l'aprovació inicial de la Modificació número 3 del Pla territorial insular de Mallorca.

Sotmesa a votació la proposta fou aprovada per unanimitat dels assistents.

**5.- PROPOSTES D’URGÈNCIA. -** Per part de la Sra. batlessa es presenta proposta d’urgència respecte a tractar els següents punts no inclosos dins l’ordre del dia. Justifica la urgència per la conveniència de no retardar un mes la posada en marxa dels següents expedients i per la impossibilitat de dur-ho abans. Queda aprovada la urgència per unanimitat dels assistents.

**5.1.- EXPEDIENT 186/2022. DECLARACIÓ INSTITUCIONAL PER COMMEMORAR EL DIA INTERNACIONAR DE LA DONA, 8 DE MARÇ.-** La batlessa, Sra. Maria Ramon Salas, dóna lectura a la següent:

Declaració institucional de l’Ajuntament d’Esporles, des del nostre compromís amb els valors democràtics i els drets humans, en torn a *la* commemoració del Dia Internacional de la Dona, 8 de març

Volem recordar que el 8 de març fou reconegut per l’ONU com el Dia Internacional de la Dona. Els orígens d’aquesta commemoració es remunten al 1857, a la vaga de les obreres tèxtils nord-americanes i a l’incendi de la fàbrica Cotton o el de la Triangle Shirtwaist Company de Nova York, el 25 de març de 1911, una indústria tèxtil on treballaven cinc-centes persones la gran majoria dones immigrants joves. En aquest darrer incident varen morir 142 obreres que l’any anterior havien fet vaga per demanar unes condicions laborals millors.

En aquest marc, un anys més, ens unim a les reivindicacions dels moviments feministes i les institucions d’aquestes Illes, que enguany posen l’accent en problemàtiques diverses, però comunes de les dones d’arreu del món.

En el nostre entorn occidental, ens trobam immerses en una pandèmia que ens manté en crisi sanitària, social, econòmica i climàtica. En temps de crisi i retrocessos, reivindicam la justícia en l’àmbit laboral i advocam per erradicar la bretxa salarial, posar en el centre les necessitats de les dones i de les persones que en depenen i exigir que l’economia operi en la lògica de la sostenibilitat i el benestar de totes.

A les Illes Balears la taxa d’ocupació femenina, l’any 2021, ha estat 9 punts per davall la taxa d’ocupació masculina. En canvi, la taxa d’atur ha estat 3 punts per damunt. L'any 2020, el 75% d’excedències per cura de familiars, varen ser sol·licitades per dones.

A les Illes, un 47% de les dones tenen estudis superiors davant un 33% dels homes. En canvi, a l’hora de prendre decisions, només ocupen el 23% de les batlies. Pel que fa a l'economia, a les empreses del lbex les dones ocupen tan sols el 5,9 % de les presidències. L’any 2020 un 12’1% eren treballadores per compte propi. Aquestes dades ens situen en posició de desigualtat estructural.

Per altra banda i eixamplant la nostra mirada, ens unim a la reivindicació del Moviment Feminista de Mallorca, que enguany urgeix a no oblidar la situació de les dones a l'Afganistan, que des de l’agost de 2021 afronten un terrible desastre humanitari que afecta molt especialment els drets de les dones i les nines.

La interpretació que els talibans fan de la sharia (llei islàmica) es tradueix en un nombrós Ilistat de prohibicions a les dones i nines, com treballar, assistir a l’escola a partir dels 10 anys, ser ateses per personal sanitari masculí o caminar soles pel carrer, entre moltes altres.

Per tot I ‘exposat, la nostra reivindicació feminista aquest 8M pretén posar l’accent en les desigualtats, aquí i arreu, que ens rodegen. Ens refermam en el nostre compromís de seguir avançant en polítiques públiques feministes i ens comprometem *a:*

* Impulsar plans i estratègies d’igualtat compromesos amb la conciliació.
* Incentivar la corresponsabilitat de totes les persones, indistintament del gènere, en les tasques de cura.
* Potenciar la participació de les dones en els àmbits on es prenen les decisions.
* Potenciar el lideratge econòmic, social i polític de les dones del nostre poble.
* Impulsar projectes per incentivar la participació de les dones en l’economia.
* Posar en el centre de les polítiques municipals la vida de les persones i la cura d’aquestes.
* Potenciar polítiques de sostenibilitat mediambiental.
* Formar-nos per millorar la nostra resposta davant la realitat de les dones i les nines del nostre poble.
* Fer xarxa amb els altres ajuntaments i amb altres administracions per construir una Mallorca lliure de violències masclistes.
* Promoure els mitjans necessaris per fer efectiva la inclusió de totes les persones en el nostre municipi, respectant la diversitat i la pluralitat.
* Promoure el benestar de totes treballant per erradicar el masclisme, el racisme, la LGTBl-fòbia del nostre municipi impulsant la interseccionalitat a l’hora de tractar les discriminacions.
* Promoure el benestar de les dones més grans del nostre municipi.
* Avançar perquè els joves i les al·lotes del nostre poble visquin en igualtat.

A més, volem mostrar el ferm suport a la població afgana davant el cop d’Estat perpetrat pel grup armat Talibà:

* Sumam la nostra veu en la defensa dels seus drets i llibertats, exigint que es garanteixin els seus drets a l’educació, al treball assalariat i a la llibertat de circulació. Les dones i nines afganes, com tot el poble afgà, mereixen viure amb seguretat, protecció i dignitat.
* Exigim que es reobrin les escoles secundaries per a les nines i que es proporcionin fons urgents per a finançar un pla educatiu coordinat per a tots els nins i nines d’Afganistan.
* lnstam al Govern de les Illes Balears, al Govern d’Espanya, a la Unió Europea i a l’Organització de les Nacions Unides a que no reconeguin el règim talibà com a legítim govern d’Afganistan, impedint que tinguin seient en organismes internacionals mentre no garanteixin els drets del seu poble, en especial de les dones i nines.

**5.2 EXPEDIENT 185/2022.- DECLARACIO INSTITUCIONAL DEL PLE DEL CONSELL SOCIAL DE LA LLENGUA CATALANA 10 DE GENER DE 2022.-** La batlessa, Sra. Maria Ramon Salas, dóna lectura a la següent:

**Declaració institucional del Ple del Consell Social de la Llengua Catalana aprovada en la sessió plenària del 10 de gener de 2022**

 El Consell Social de la Llengua Catalana és un òrgan de consulta, planificació i assessorament en matèria de planificació lingüística integrat per tots els sectors socials de les Illes Balears amb l’objectiu d’incorporar o reincorporar la llengua catalana als usos socials que li pertoquen com a llengua pròpia de les Illes Balears. D’ençà de la seva creació, ha anat elaborant propostes d’actuació adreçades a diferents agents executors, des del Pla General de Normalització Lingüística de les Illes Balears fins a propostes sectorials per a àmbits essencials per a la recuperació de la llengua catalana.

Una de les línies d’actuació proposades, en aquest cas al Govern de les Illes Balears, és la regulació normativa de determinats aspectes vinculats amb la llengua catalana. Com es diu en el Pla d’actuacions en matèria de política lingüística per al quinquenni 2016-2021, aprovat per unanimitat pel Ple del Consell Social de la Llengua Catalana en la sessió de 7 de juliol de 2016, en els àmbits en què el legislatiu autonòmic tengui competències, el coneixement i l’ús de la llengua s’han de regular normativament, si cal, com a via per garantir legalment que els ciutadans puguin exercir els seus drets lingüístics. En els àmbits en què el legislatiu autonòmic no tengui competències, s’ha de promoure la regulació normativa en el mateix sentit.

Més en concret, en relació amb el marc legal de la llengua, en la sessió de 5 d’octubre de 2017, el Ple del Consell Social de la Llengua Catalana va aprovar, novament gairebé per unanimitat, amb una sola abstenció, el document Anàlisi del marc normatiu en matèria lingüística de les Illes Balears.

Tanmateix, el Ple del Consell Social de la Llengua Catalana ha comprovat, a partir del document Revisió dels documents aprovats pel Consell Social de la Llengua Catalana aprovat a la sessió d’avui, que les diferents normatives aprovades o en procés d’aprovació, així com la praxi quotidiana de l’administració, no han incorporat bona part de les mesures prescrites per part d’aquest òrgan.

En aquest sentit, se sol·licita que en el termini d’un mes es convoqui la Comissió Permanent per tal d’establir un mecanisme d’avaluació del nivell de compliment de les mesures dictaminades pel Ple del Consell Social de la Llengua Catalana, amb la participació del Govern de les Illes Balears, els consells insulars i els ajuntaments. Alhora, en el termini de sis mesos a partir de la celebració de la sessió de la Comissió Permanent, es durà a terme un ple extraordinari per donar compte de l’avaluació realitzada.

Així mateix, el Ple del Consell Social de la Llengua Catalana expressa la seva gran preocupació per aquesta situació i demana al Govern de les Illes Balears i a la resta d’administracions que assumeixin les seves propostes en els casos que encara es troben en fase d’elaboració o que es poden esmenar. Igualment, demana al Parlament de les Illes Balears que tengui en compte les seves recomanacions en les iniciatives legislatives en fase de tramitació parlamentària.

Tots els poders públics tenen, d’acord amb l’Estatut d’autonomia de les Illes Balears, el mandat de normalitzar la llengua catalana, de garantir- ne l’ús normal i de crear les condicions que permetin arribar a la igualtat plena de les dues llengües oficials quant als drets dels ciutadans de les Illes Balears. És per aquest motiu que el Ple del Consell Social s’adreça a tots ells i els demana que la normalització de la llengua catalana s’assumeixi com un compromís prioritari i que, sense vacil·lacions, s’adoptin les mesures encaminades a assolir aquest objectiu, amb l’assessorament d’aquest òrgan de consulta, planificació i assessorament en matèria de planificació lingüística.

**5.3 EXPEDIENT 181/2022.- MOCIÓ PRESENTADA PEL PSIB-PSOE PER A LA MILLORA DEL MANTENIMENT DELS CARRERS EN MAL ESTAT.-** La batlessa, Sra. Maria Ramon Salas, dóna lectura a la següent:

**MOCIÓ PER A LA MILLORA DEL MANTENIMENT DELS CARRERS EN MAL ESTAT**

El manteniment de les vies urbanes no sols constitueix un dels deures fonamentals de l’administració local sinó que també és un element bàsic per a la millora de la qualitat de vida i el benestar dels veïns i veïnes. El mal estat d’aquestes vies no sols provoca un efecte visual negatiu i incideix en la percepció de les persones, sinó que també genera riscos per als vianants i els vehicles.

En aquest sentit, la vil·la d’Esporles presenta deficiències sensibles en alguna d’aquestes vies, en concret i en moltes altres més:

* C/ Camí des Rafal, amb clots i un desgast marcat.
* C/ Quarter, amb un forat al carril bici a la zona de Can Vidal.
* Placeta des pla, on s’hi poden observar diversos clots.
* C/ Avenc, també amb un nombre considerable de clots.
* C/ Darrera sa paret, amb diversos clots i mal estat de les clavegueres.
* C/ Miquel Marquès, on eliminar vorera de la dreta i forat d‘arbres.
* Cruïlla Balladors amb el Pont de fusta, on s’hi poden observar diversos clots.
* C/ Joan Cabot, amb diversos clots.
* C/ Mateu Font, amb diversos clots.
* Carril bici, amb marcats clots i elevacions causades per les arrels dels arbres.

Així mateix, l’informe sobre mobilitat que encomanà i presentà l’Ajuntament d’Esporles, recomanava una sèrie de mesures relatives als carrers que no tenen aparcament i que són susceptibles de ser semipeatonals, com ara procedir al seu empedrat.

Per aquest motiu, l’Agrupació Socialista d’Esporles insta a l’Ajuntament d’Esporles a:

* Reservar una part del pressupost de l’any 2022 per a poder fer front al manteniment i la millora de la seguretat i la reparació de les deficiències dels carrers esmentats i per dur a terme les recomanacions del pla de mobilitat.
* A disposar els mitjans per tal que es dugui a terme la reparació dels esmentats defectes de les vies i complir amb les recomanacions de l’informe sobre mobilitat.

La batlessa, en el seu torn de paraula comenta que després del que varen parlar a la Comissió informativa els hi proposa canviar la redacció del punt 1 en el sentit que l’Ajuntament d’Esporles es compromet a cercar finançament per dur a terme inversions per millorar les infraestructures viàries del municipi.

El Sr. Bordoy acepta la proposta i comenta que acepten el canvi atès que la finalitat de la proposta es millorar les infraestructures i si en lloc de manteniment es poden fer inversions aquestes segur que son millors

Sotmesa a votació la moció fou aprovada per unanimitat dels assistents.

**5.4 EXPEDIENT 1117/2021.- PRESSUPOST MUNICIPAL PER A 2022 I PLANTILLA DE PERSONAL.-**

La regidora d’Hisenda, la Sra. López, explica el pressupost 2022 a través del document de memòria del pressupost el qual s’adjunta a l’expedient.

La batlessa, Sra. Maria Ramon Salas, presenta una esmena al document que varen fer entrega al grup de l’oposició que consisteix en la següent modificació:

* Incrementar partida digitalització arxiu en 2000€
* Incrementar partida llibres jornades locals en 5000€
* A petició del grup PSIB-PSOE incrementar partida mobiliari escola música en 1000€

I en contrapartida per tal de que el pressupost quedi equilibrat

* Disminuir en 8000€ la partida del Fons de Contingència

El Sr. Bordoy comenta que agraeix que una vegada més sigui un pressupost molt d’esquerres dedicant la major part a educació i serveix socials.

A més a nivell de opinió comenta que les institucions quan emprenen projectes és important que es cerqui la millor qualitat de les prestacions al millor preu i que no només es cerqui el millor preu.

La batlessa, respecta aquest darrer comentari li informa de que a qualsevol projecte s’incrementa el seu pressupost en un 10% per si sorgeix alguna necessitat.

Així mateix, la batlessa aprofita per donar les gràcies a la secretària-interventora, al departament d’intervenció i a la regidora d’hisenda per la tasca realitzada amb el pressupost atès que és una expedient molt complex.

Per tot això proposa:

**PRIMER.-** Aprovar inicialment el Pressupost Municipal d'aquest Ajuntament, per a l'exercici econòmic 2022, juntament amb les seves Bases d'Execució, i el resum de la qual per capítols és el següent

|  |
| --- |
| **ESTAT DE DESPESES** |
|   |   |
| **A) OPERACIONS NO FINANCERES** | **4567382,03 €** |
| **A.1. OPERACIONS CORRENTS** | **4391932,41 €** |
| CAPÍTOL 1: Despeses de Personal | 2537858,25 € |
| CAPÍTOL 2: Despeses Corrents en Béns i Serveis | 1693960,46 € |
| CAPÍTOL 3: Despeses Financeres | 11670,51 € |
| CAPÍTOL 4: Transferències Corrents | 129187,74 € |
| CAPÍTOL 5: Contingències | 19255,45€ |
|   |   |
| **A.2. OPERACIONS DE CAPITAL** | **175449,62 €** |
| CAPÍTOL 6: Inversions Reals | 93937,20 € |
| CAPÍTOL 7: Transferències de Capital | 81512,42 € |
| **B) OPERACIONS FINANCERES** | **78873,42 €** |
| CAPÍTOL 8: Actius Financers | 0,00 € |
| CAPÍTOL 9: Passius Financers | 78873,42 € |
|   |   |
| **TOTAL:** | **4646255,45 €** |
|  |  |
|  |  |
| **ESTAT D'INGRESSOS** |
|   |   |
| **A) OPERACIONS NO FINANCERES** | **4646255,45€** |
| **A.1. OPERACIONS CORRENTS** | **4646255,45€** |
| CAPÍTOL 1: Impostos Directes | 1876445,85 € |
| CAPÍTOL 2: Impostos Indirectes | 122000,00 € |
| CAPÍTOL 3: Taxes, Preus Públics i altres Ingressos | 1103985,22 € |
| CAPÍTOL 4: Transferències Corrents | 1542324,38 € |
| CAPÍTOL 5: Ingressos Patrimonials |  1500,00€ |
| **A.2. OPERACIONS DE CAPITAL** | **0,00 €** |
| CAPÍTOL 6: Alienació d'Inversions Reals | 0,00 € |
| CAPÍTOL 7: Transferències de Capital | 0,00 € |
| **B) OPERACIONS FINANCERES** | **0,00 €** |
| CAPÍTOL 8: Actius Financers | 0,00 € |
| CAPÍTOL 9: Passius Financers | 0,00 € |
|   |   |
| **TOTAL:** | **4646255,45€** |

**SEGON.-** Aprovar definitivament la plantilla de personal, comprensiva de tots els llocs de treball reservats a funcionaris, personal laboral i personal eventual.

PLANTILLA DE PERSONAL 2022

D’acord amb allò disposat a l’article 90 de la Llei 7/85 de 2 d’abril, Reguladora de les Bases del Règim Local, es relaciona la plantilla de personal de l’Ajuntament d’Esporles

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
|  | PLACES | GRUP | NIVELL | VACANT | FIX | INT/TEMP | JORNADA |
| ÀREA BATLIA |  |  |  |  |  |  |  |
| DENOMINACIÓ DEL LLOC | 1 | - | - | - | 1 | - |  |
| ÀREA DE SANITAT |  |  |  |  |  |  |  |
| DENOMINACIÓ DEL LLOC | PLACES | GRUP | NIVELL | VACANT | FIX | INT/TEMP | JORNADA |
| Auxiliar administratiu Centre de Salut | 1 | C2 | 14 | 1 | - | 1 | 18 h/setmana |
| ÀREA DE SERVEIS SOCIALS |  |  |  |  |  |  |  |
| DENOMINACIÓ DEL LLOC | PLACES | GRUP | NIVELL | VACANT | FIX | INT/TEMP | JORNADA |
| Treballador/a social | 1 | A2 | 21 | - | 1 | - | Comp |
| Tècnic/a en atenció sociosanitària a persones depenents a domicili | 2 | C2 | 13 | - | 2 | - | 30 h/setmana |
| Educador/a de medi obert | 1 | A2 | 19 | 1 | - | - | Comp |
| Auxiliar administratiu | 1 | C2 | 14 | - | 1 | - | Comp |
| ÀREA DE MEDIAMBIENT |  |  |  |  |  |  |  |
| DENOMINACIÓ DEL LLOC | PLACES | GRUP | NIVELL | VACANT | FIX | INT/TEMP | JORNADA |
| Suport operatiu mediambiental | 1 | AP | 10 | - | 1 | - | Comp |
| ÀREA D'URBANISME |  |  |  |  |  |  |  |
| DENOMINACIÓ DEL LLOC | PLACES | GRUP | NIVELL | VACANT | FIX | INT/TEMP | JORNADA |
| Arquitecte | 1 | A1 | 24 | 1 | - | - | 11h/setmana |
| Arquitecte tècnic/a | 1 | A2 | 22 | - | 1 | - | Comp |
| Tècnic de gestió administrativa | 1 | A2 | 24 | - | 1 | - | Comp |
| ÀREA D'ADMINISTRACIÓ MUNICIPAL |  |  |  |  |  |  |  |
| DENOMINACIÓ DEL LLOC | PLACES | GRUP | NIVELL | VACANT | FIX | INT/TEMP | JORNADA |
| Administratiu padró i tresoreria | 1 | C1 | 21 | - | 1 | - | Comp |
| Administratiu de gestió cadastre i recaptació | 1 | C1 | 20 | - | 1 | - | Comp |
| Administratiu secretaria | 1 | C1 | 20 | - | 1 | - | Comp |
| Auxiliar administratiu | 1 | C2 | 14 | - | 1 | - | Comp |
| Auxiliar administratiu | 1 | C2 | 14 | 1 | - | 1 | Comp |
| Auxiliar administratiu | 1 | C2 | 14 | 1 | - | - | Comp |
| Ordenança notificador/a | 1 | C2 | 13 | 1 | - | - | Comp |
| ÀREA DE PROMOCIÓ ECONÒMICA |  |  |  |  |  |  |  |
| DENOMINACIÓ DEL LLOC | PLACES | GRUP | NIVELL | VACANT | FIX | INT/TEMP | JORNADA |
| AODL | 1 | A1 | 23 | 1 | - | - | Comp |
| Tècnic/a de Formació i Ocupació | 1 | A1 | 23 | 1 | - | 1 | Comp |
| ÀREA DE MANTENIMENT I VIES I OBRES |  |  |  |  |  |  |  |
| DENOMINACIÓ DEL LLOC | PLACES | GRUP | NIVELL | VACANT | FIX | INT/TEMP | JORNADA |
| Encarregat de brigada | 1 | C1 | 19 | 1 | - | - | Comp |
| Encarregat de manteniment i vies i obres | 1 | C1 | 20 | - | 1 | - | Comp |
| Oficial 1a electricista fontaner | 1 | C2 | 17 | - | 1 | - | Comp |
| Oficial 1a jardiner | 1 | C2 | 15 | 1 | - | - | Comp |
| Oficial 1a picapedrer | 1 | C2 | 15 | - | 1 | - | Comp |
| Oficial 1a fontaneria | 1 | C2 | 15 | - | 1 | - | Comp |
| Oficial 1a neteja | 1 | C2 | 15 | - | 1 | - | Comp |
| Oficial 2a jardiner | 1 | C2 | 15 | - | 1 | - | Comp |
| Peó | 1 | AP | 10 | - | 1 | - | Comp |
| Peó | 1 | AP | 10 | - | 1 | - | Comp |
| ÀREA DE MANTENIMENT D'EDIFICIS |  |  |  |  |  |  |  |
| DENOMINACIÓ DEL LLOC | PLACES | GRUP | NIVELL | VACANT | FIX | INT/TEMP | JORNADA |
| Oficial 1a bidell | 1 | C2 | 15 | - | 1 | - | Comp |
| Coordinador/a de neteja | 1F | AP/C2 | 14 | - | 1 | - | Comp |
| Netejador/a | 6 | AP | 10 | 4 | 2 | 4 | Comp |
| ÀREA DE CULTURA |  |  |  |  |  |  |  |
| DENOMINACIÓ DEL LLOC | PLACES | GRUP | NIVELL | VACANT | FIX | INT/TEMP | JORNADA |
| Tècnic de biblioteca i arxiu municipal | 1 | A1 | 21 | - | 1 | - | Comp |
| Tècnic/a de Cultura i patrimoni | 1 | A1 | 23 | 1 | - | 1 | Comp |
| ÀREA D'HISENDA |  |  |  |  |  |  |  |
| DENOMINACIÓ DEL LLOC | PLACES | GRUP | NIVELL | VACANT | FIX | INT/TEMP | JORNADA |
| Secretari-Interventor/Secretària-Interventora | 1 | A1 | 28 | - | 1 | - | Comp |
| Tresorer/a | 1 | A1/A2 | 22 | 1 | - | - | Comp |
| Tècnic/a de gestió | 1 | A2 | 21 | 1 | - | - | Comp |
| Administratiu intervenció | 1 | C1 | 20 | - | 1 | - | Comp |
| ÀREA DE JOVENTUT |  |  |  |  |  |  |  |
| DENOMINACIÓ DEL LLOC | PLACES | GRUP | NIVELL | VACANT | FIX | INT/TEMP | JORNADA |
| Dinamitzador/a juvenil | 1 | A2 | 19 | 1 | - | - | Comp |
| Coordinador/a sociocultural | 1 | A2 | 20 | - | 1 | - | Comp |
| ÀREA D'ESPORTS |  |  |  |  |  |  |  |
| DENOMINACIÓ DEL LLOC | PLACES | GRUP | NIVELL | VACANT | FIX | INT/TEMP | JORNADA |
| Coordinador/a Esportiu/iva | 1 | A2 | 21 | - | 1 | - | Comp |
| ÀREA DE SEGURETAT CIUTADANA |  |  |  |  |  |  |  |
| DENOMINACIÓ DEL LLOC | PLACES | GRUP | NIVELL | VACANT | FIX | INT/TEMP | JORNADA |
| Cap de la Policia Local | 1 | A2/C1 | 22 | 1 |  | - | Comp |
| Subinspector Policia Local | 1 | A2 | 20 | 1 | - | - | Comp |
| Oficial Policia Local | 1 | C1 | 19 | - | 1 | - | Comp |
| Policia Local | 5 | C1 | 18 | 1 | 4 | 1 | Comp |
| Policia Local interí | 1 | C1 | 18 | 1 | - | - | Comp |
| Policia Local interí | 1 | C1 | 18 | 1 | - | - | Comp |
| Auxiliar administratiu | 1 | C2 | 14 | 1 | - | 1 | Comp |
| ÁREA ESCOLETA MUNICIPAL |  |  |  |  |  |  |  |  |
| DENOMINACIÓ DEL LLOC | PLACES | GRUP | NIVELL | VACANT | FIX | INT/TEMP |  | JORN |
| Directora 1r cicle educació infantil | 1 | A2 | 22 | 1 | - | - |  | Comp |
| Educadora base 1r cicle educació infantil | 2 | B | 18 | - | 2 | - |  | Comp |
| Educadora base 1r cicle educació infantil | 5 | B | 18 | - | 5 | - |  | Comp |
| Educadora base 1r cicle educació infantil | 1 | B | 18 | 1 | - | - |  | 1/2 jornada |
| Coeducadora 1r cicle educació infantil | 3 | B | 18 | 3 | - | - |  | 1/2 jornada |
| Netejador/a | 1 | E | 10 | - | 1 | - |  | Comp |
| Netejador/a | 1 | E | 10 | 1 | - | 1 |  | 20 h/setmana |
| Oficial 1a manteniment escoleta | 1 | C2 | 15 | 1 | - | - |  | 1/2 jornada |
| ÁREA ESCOLA DE MÚSICA I DANSA |  |  |  |  |  |  |  |  |
| DENOMINACIÓ DEL LLOC | PLACES | GRUP | NIVELL | VACANT | FIX | INT/TEMP |  | JORN |
| Coordinador musical | 1 | A1/A2 | 22 | - | 1 | - |  | Comp |
| Cap d'estudis | 1 | A2 | 21 | - | 1 | - |  | Comp. |
| Secretària | 1 | A2 | 19 | - | 1 | - |  | Fixes discontinus |
| Mestre/a de música especialista | 1 | A2 | 17 | - | 1 | - |  | Fixes discontinus |
| Mestre/a de música especialista | 1 | A2 | 17 | - | 1 | - |  | ½ jorn fix disc |
| Mestre/a de música especialista | 14 | A2 | 17 | 14  | - | 14 |  | Hores |
| Mestre/a de música especialista | 1 | A2 | 17 | 1 | - | - |  | Comp |
| Mestre/a de música especialista | 1 | A2 | 17 | 1 | - | - |  | Comp |
| Auxiliar administratiu | 1 | C2 | 14 | 1 | - | - |  | Comp |
| Netejador/a | 1 | AP | 10 | 1 | - | - |  | Comp |

Personal que encara no està ubicat dins sa RLT

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| DENOMINACIÓ DEL LLOC | PLACES | GRUP | NIVELL | VACANT | FIX | INT/TEMP |  | JORN |
| PEO MANTENIMENT VIES I OBRES | 3 | E | 10 | 3 | - | 3 |  | Comp |
| EDUCADORA BASE 1ER CICLE EI | 4 | C1 | 18 | 4 | - | 4 |  | Comp. |
| AUX. BIBLIOTECA | 1 | C2 | 14 | 1 | - | 1 |  | Comp |

**TERCER.** Exposar al públic el Pressupost General per el 2022, les Bases d'Execució i plantilla de personal aprovats, per termini de quinze dies, mitjançant anuncis en el Boib i tauler d'anuncis de l'Ajuntament, a l'efecte de presentació de reclamacions pels interessats.

**QUART.** Considerar elevats a definitius aquests acords en el cas de què no es presenti cap reclamació.

**CINQUÈ.** Remetre còpia a l'Administració de l'Estat, així com, òrgan competent de la Comunitat Autònoma.

**5.5 DECLARACIÓ INSTITUCIONAL DEL PLE DE L'AJUNTAMENT D'ESPORLES DE REBUIG DE LA GUERRA I CONTRA L'ATAC DE RÚSSIA A UCRAÏNA**

Aquesta matinada Rússia ha atacat Ucraïna, després de mesos de tensions bèl·liques a la zona, amenaces i demostracions de força militar.

En el moment en què es celebra aquest Ple, els atacs s'han estès arreu del territori ucraïnès i han mort persones d'ambdós bàndols, s'han produït desplaçaments massius i a la població civil li comencen a faltar productes bàsics.

Per això, avui, cal que alcem la veu totes les institucions per mostrar un ferm rebuig a la guerra declarada contra Ucraïna, de gravíssimes conseqüències per la seva població i pel seu futur.

Per tot l'exposat, l'Ajuntament d'Esporles demana:

1. El fi immediat de l'escalada bèl·lica al territori ucraïnès, amb la conseqüent retirada de tropes i armament russos.

2. El compliment de la legalitat internacional, el respecte als drets humans i l'ús de la via diplomàtica en tots els nivells.

3. A les institucions europees, a l'OTAN i a tots els països involucrats: que treballin decididament per garantir solucions basades en la sobirania territorial, el respecte als drets humans i el foment de la cultura de la pau.

4. A Nacions Unides i a l'OSCE, com a institucions neutrals, que estableixin l'abans possible els canals de mediació necessaris per assolir el final del conflicte armat. I una vegada assolit, els mecanismes de supervisió que permetin la viabilitat de l'Estat Ucraïnès com a país independent i democràtic.

5. A les institucions europees i al Govern d’Espanya, l'impuls global d'un model de transició energètica per evitar que l'energia continuï essent una arma geopolítica.

6. Al Govern d’Espanya a no participar a aquesta guerra, recuperant l'esperit del No a la guerra i apostant pel retorn a les vies de resolució previstes al Dret internacional.

**6.-DECRETS DE BATLIA.-** La secretària, dóna compte dels decrets de Batlia haguts des de l’últim Ple del núm. 725/21 al 111

**7.- CORRESPONDÈNCIA I DISPOSICIONS OFICIALS**.- A l’apartat de correspondència, es dóna compte de la correspondència haguda des de l’últim ple. Així com es donen a conèixer les disposicions oficials més rellevants hagudes des de l’últim ple.

**8.- PRECS I PREGUNTES.-**

El Sr. Bordoy en data 23/02/2022 va presentar per escrit la següent pregunta:

Pregunta: Informació completa sobre el tràmit de concessió i l'estat actual d'explotació dels espais corresponents a la piscina municipal: dades de registre del projecte, condicions de concessió, estat i previsió.

La secretària va informar al Ple i als assistents el procediment de concessió el qual va ser inicialment per un procediment obert i atesa la renuncia de l’adjudicatari abans de la signatura del contracte es va acabar per fer un procediment negociat sense publicitat.

El regidor de l’àrea, el Sr. Fernàndez va comentar els problemes tècnics que ha sofert la piscina però que ja estan solucionats i ha comentat que a partir de la concessió el manteniment de les instal·lacions però no les inversions son responsabilitat del nou concessionari.

A més, explica, que el nou concessionari va demanar temps per millorar la gestió del gimnàs i l’Ajuntament està en contacte amb ell per tal de ajudar en el que es pugui.

El Sr. Bordoy demana si el concessionari que deixa un servei ha de deixar les instal·lacions en correcte estat pel seu ús.

El Sr. Fernàndez li contesta que sí però el problema de la piscina ha estat actual i no heretat de l’antic concessionari. A més, cal recordar que l’explotació de la piscina els mesos d’estiu 2021 es va realitzar per l’Ajuntament de forma directa. Respecte les altres instal·lacions, com tot, necessita un constant manteniment que és el que s’està fent.

 Un cop examinats els punts assenyalats a l’ordre del dia, essent les vint hores i vint minuts la Sra. batlessa aixecà la sessió, i per fer-hi constar el que s’hi ha tractat, jo la secretària en donc fe, i amb el seu Vist-i-plau estenc la present Acta al lloc i la data assenyalats a l’encapçalament.

La secretària Vist i plau

 La batlessa